text: 2006-cı ildə isə Ceyhun Əbiyev Bolqarıstanın Plovdiv şəhərində baş tutan Avropa Çempionatında mübarizə apardı. Turnirin təsnifat mərhələsində Belarus nümayəndəsi Anton Begeşa 40:22, 1/8 final mərhələsində isə Uels nümayəndəsi Mo Nasira 22:18 hesabları ilə qalib gələn Ceyhun Əbiyev turnirin 1/4 final mərhələsinə adladı. Bu mərhələdə onun rəqibi Ermənistan nümayəndəsi Ovannes Danielyan oldu. Bu görüşdə Ceyhun Əbiyev rəqibinə 20:33 hesabı ilə məğlub oldu və medalın bir addımlığında mübarizəsini dayandıraraq Avropa Çempionatını beşinci pillədə başa vurdu.